section_heading: Opis dobra
paragraph_text: Sagrađena je u 20. stoljeću. Kamena jednokatnica s prostranim vrtom iz kojega se na južnoj granici parcele stepeništem spušta izravno do mora, svjedoči o visokoj kulturi stanovanja krajem 1920-ih kada na splitskom predjelu Meje nastaje niz reprezentativnih obiteljskih vila. Razvedenog je volumena, sa zanimljivo riješenim i različito oblikovanim otvorima. Glavni ulaz je na sjeveru dok je južno pročelje prema vrtu rastvoreno dugačkim balkonom na prvom i drugom katu. Nakon Drugog svjetskog rata je nacionalizirana, u njoj je bio smješten Centralni komitet SDP-a, Radio Split, a danas joj je vraćena izvorna stambena namjena.